
Siuwsk 


It Siuwsk is in Friso-Frankyske streektaal. Mei it West- en Fransk- 
Flaamsk foarmet it in apart kluster sudwest-Nederlanske 
dialekten. Jakob fan Maerlant underskiede al in tal selsstannige 
'Dietse' (streek-)talen en it Siuwsk is der ien fan, sa’t bliken docht 
ut under mear de prolooch fan syn Sinte Fransiscus Leven : 

Men moet om de rime te souken 
Misselike tonghe in bouken: 

Duuts, Diets, Brabants, Vlaemsch, Zeeus ; 

Walsch, Latijn, Griex ende Hebreeus 


(Misselike tonghe = ferskate talen) 


Ferspriedingsgebiet 


Siuwsk waard doe dus stavere as ’Zee(u)s(ch)' en wie as begryp 
gongber as oantsjutting fan de taal fan de Flaamske kust. 

Derunder ferstie men oant sawat begjin 15e iuw it hiele eilanrike kustgebiet fan Oostvoorne oant foarby 
Duinkerken. Tsjintwurdich, no’t streektalen en minderheidstalen folop yn de belangstelling steane, binne 
hieltiten mear minsken fan miening, dat it Siuwsk, krektas it Nedersaksysk en it Limburchsk, as selsstannige 
streektaal erkend wurde moatte. It Jeropeesk Hanfest foar Streek- of Minderheidstalen jout der mear as 
genoch mooglikheden foar. Op provinsjaal nivo wurdt deroer sunt koarten oerlis fierd. De fraach dy’t derby 
fansels opkomt, is oft dy erkenning ek foar it Fransk- en West-Flaamsk jilde moatte soe. Belgje en Frankryk 
hawwe it niisneamde hanfest lykwols net undertekene, al soe Frankryk op it punt stean dat no wol te dwaan. 
Der is oerlis tusken Seelan en Fransk-Flaanderen. 

Regiolekten en skaaimerken 


It Siuwsk is under te ferdielen yn in tal dialektgroepen of regiolekten: Svores (Oostvoorne en omkriten), 
Goerees, Flakkees, Fluplands (St. Philipslands), Thools, Schouws, Duvelands, Noord-Bevelansk, Zuud- 
Bevelands, Walchers, West-Zeeuws-Vlaoms (of Cezands) en Land-van-Axels. Dernjonken is it Siuwsk nau 
besibbe oan it West-Flaamsk. De dialekten fan it Land van Hulst, it eastlikste diel fan Siuwsk Flaanderen, en 
in tal Siuwsk-Flaamske grinsdoarpkes binne gjin Siuwske, mar east-Flaamske (dus Frankyske) dialekten. 
Binnen de ferskate regiolekten hawwe de measte plakken in eigen dialekt. Mar hieltyd mear fan dy 
pleatslike dialekten ferflakje. Meastal binne allinnich de dialekten fan 'sletten' mienskippen noch dudlik fan 
de dialekten fan omlizzende plakken te underskieden (Ouddorp, Bruinisse, Yerseke, Arnemuiden, 
Westkapelle, Eede). Oan sprekkers is noch wol hieltyd dudlik te hearren ut hokker krite hja komme en 











binnen gruttere streken as Flakkee, Sud-Bevelan en Schouwen 
besteane regionale ferskillen. Dy ferskillen binne hast altyd east- 
west orimtearre. In apart plak binnen it Siuwsk wurdt ynnommen 
troch it boarger-Siuwsk fan Middelburch en Flissingen 
(tsjintwurdich ek East- en West-Souburg), dat tige ferskilt fan it 
Walcherske plattelansdialekt der omhinne. De dialekten fan oare 
steden en stedsjes as Zierikzee, Goes, Veere, Tholen, Oostburg, Axel 
en Terneuzen wike folle minder of fan de plattelansdialekten 
deromhinne. De neamde regiolekten litte nei it suden ta hieltyd mear 
Flaamske skaaimerken sjen. Is op Schouwen in 'simmer yn Seelan' 
noch gewoan in 'zomer in Zeeland', fan Walcheren en Sud-Bevelan 
of wurdt dat in 'zeumer'. En op it kwa wurdskat wat noardlikere Sud- 
Bevelan yt men 'aerebemezen' of 'aerebezems', op Walcheren binne 
dat 'frinzen' of 'frenzen' (fan it Franske 'fraises'). It dialekt fan midden en westlik Siuwsk-Flaanderen liket 
tige op it West-Flaamsk fan 'sjuust over de grenze'. It ienige opmerklike ferskil is it untbrekken fan de oe- 
utspraak fan de Nederlanskse 'ou' yn Siuwsk-Flaanderen. En de wurdskat van Siuwsk-Flaanderen is folle 
mear as dy fan it West-Flaamsk oantaast troch it Nederlansk. 

Oantal sprekkers 



Siuwstalich buordsje op it 
doarpshus fan Driewegen 


Ut in trijetal regionale undersiken (Evenhuis 1995; Riemens 1995; Menheere 1988) is of te lieden dat yn 
hiel Seelan wierskynlik noch foar mear as 60% fan de Siuwske befolking Siuwsk de earste en wichtichste 
taal is. Fan de oare 40% hat seker de helt wat passive of aktive kennis fan de taal. Goeree, Schouwen en 
Duiveland, it uterste westen en easten van Sud-Bevelan, de westpunt van Walcheren en West-Siuwsk- 
Flaanderen hawwe de heechste persintaazjes dialektpraters. Positive utsjitters binne doarpen as Bruinisse, 
Arnemuiden en Westkapelle (mei sels mear as 90% Siuwsktaligen under de jongerein) en de measte West- 
Siuwsk-Flaamske doarpen (benammen Hoofdplaat, Breskens en Schoondijke). Yn West-Flaanderen sprekt 
hast 90% fan de hiele befolking noch (by foarkar) West-Flaamsk (mear as 1 miljoen sprekkers). Yn Fransk- 
Flaanderen wurdt de streektaal allinnich troch de alderaldsten (bytiden mear as 80%) en fyftich-plussers 
(sawat 10-50% sprekkers, ofhinklik fan it plak) noch sprutsen (mei-inoar noch mar sa’n 20.000 sprekkers). 
Der is yn Fransk-Flaanderen lykwols in opmerklik grutte belangstelling foar kursussen yn de streektaal. De 
ferwachting is dan ek, dat it Fransk-Flaamsk nea hielendal utstjerre sil, mar hoe langer hoe mear 
foarbeholden weze sil oan in relatyf lytse groep tige taalbewuste twataligen. It totaal oantal sprekkers fan 
Siuwsk/West-Flaamsk/Fransk-Flaamsk leit, ynklusyf de sprekkers yn in oantal enklaves yn benammen 
Noard- en Sud-Amearika (Michigan, Detroit, Brazilie) op rom 1,5 miljoen. 

Aktiviteiten 


De meast aktive belangstelling foar de taal fynt men (nei Fransk-Flaanderen) yn de Zak van Sud-Bevelan, 
wer’t party skriuwers, dichters, fertellers, toanielgroepen en muzikanten wei komme. Benammen 's- 
Heerenhoek is wat dat oangiet in echte 'brankearn'. Op Walcheren wenje de measte 'stille' genieters: 
ferteljunen wurde der tige druk besocht en der wurde relatyf in hiel soad publikaasjes yn en oer it dialekt 
kocht. Walcheren telt lykwols mar in bytsje skriuwers en fertellers en al hielendal gjin streektaalmuzikanten. 
Benammen yn westlik Siuwsk-Flaanderen is de belangstelling foar it Siuwsk noch net grut. Nei alle 
gedachten omdat de taal der noch it minst bedrige wurdt. It oangrinzjende West-Flaanderen lit datselde byld 
noch folle sterker sjen. 


"Ynfrastruktuer" 






De 'ynfrastruktuer' fan it Siuwsk is, fergelike mei oare streken, noch tige beheind. It Siuwsk hat in 
wiidweidich wurdboek Siuwsk-Nederlansk, mar in (bus-)wurdboek Nederlansk-Siuwsk untbrekt bygelyks. 
Der binne mar in pear bibelgedielten yn it Siuwsk oersetten, der is noch gjin algemien akseptearre 
staveringssysteem, der binne gjin kursussen of lesprogramma's yn of oer it Siuwsk beskikber, der wurdt 
troch de regionale media noch mar in hiel lyts bytsje oandacht oan de taal bestege, der is noch mar ien 
Siuwsktalich tydskrift (Noe), der is gjin Siuwske streektaalfunksjonaris en der ferskynt mar in bytsje 
serieuze literatuer yn en oer de taal. De iennige ynstansjes dy’t har aktyf ynsette foar it behald en de 
popularisearring fan de streektaal binne Stifting Zuudwest 7 (utjouster fan ’t tiedschrift Noe, de Stifting 
Skoalle en Dialekt en sunt koart de Zeeuwsche Vereeniging voor Dialectonderzoek (fanalds in, lykas de 
namme al seit, benammen op dialektologysk undersyk rjochte, wat fergrize feriening, dy’t op dit stuit 
lykwols tige war docht in nije rjochting yn te slaan). Yn West-Flaanderen is de sitewaasje noch 
'dramatysker', wylst de kansen foar de taal der folle grutter binne as yn Seelan. It ofrune jier like der lykwols 
in lytse omslach te kommen, mei in bulte lanlike media-omtinken foar it West-Flaamsk, under oare tanksij 
de ferskuorrende populerens fan de West-Flaamske hip-hopband 't Hof van Commerce. Yn Fransk- 
Flaanderen rint men by in soad inisjativen noch tsjin in net-wollende, sintralistyske oerheid oan. Dochs nimt 
der it tal kursisten yn frije kursussen Nederlansk (yn tsjinstelling ta wat de namme fermoeden docht 
benammen 'Vlaemsch'-ori'mtearre) hieltyd fierder ta en ferskine der hieltyd mear Fransk-Flaamske 
opskriften yn it strjittebyld. 


Boarnen, noaten en/as referinsjes: 

■ Side oer streektalen (http://www.streektaal.net/) 


Untfongen fan "https://fy.wikipedia.org/w/index.php?title=Siuwsk&oldid=953857" 


Dizze side is it lest bewurke op 22 mrt 2019 om 18.43. 

De tekst is beskikber under de lisinsje Creative Commons Nammefermelding-Lyky(iele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 





